b'\n_START_ARTICLE_\n\xc3\x98vre Romerike\n_START_PARAGRAPH_\n\xc3\x98vre Romerike er nordre del av Romerike i Akershus fylke. \xc3\x98vre Romerike fogderi ble opprettet i 1634, og omfattet da prestegjeldene Eidsvoll, Gjerdrum,  Nannestad, Nes og Ullensaker. Regionen ble videref\xc3\xb8rt ved \xc3\x98vre Romerike prosti og \xc3\x98vre Romerike tingrett.\n_START_SECTION_\nValgkrets\n_START_PARAGRAPH_\n\xc3\x98vre Romerike var en valgkrets i Akershus amt ved stortingsvalgene fra 1906 til 1918. Ved disse stortingsvalgene praktiserte man en valgordning med direkte flertallsvalg i enmannskretser. \xc3\x98vre Romerike valgte s\xc3\xa5ledes \xc3\xa9n representant og \xc3\xa9n personlig vararepresentant._NEWLINE_Valgkretsen \xc3\x98vre Romerike bestod av herredene Nes, Eidsvold/Eidsvoll, Hurdalen og Feiring med rundt 20\xc2\xa0000 innbyggere og 10\xc2\xa0000 stemmeberettigede etter innf\xc3\xb8ringen av kvinnelig stemmerett.'